ออมสินใจดีปรับดอกเบี้ยเงินฝากขึ้นยกแผง0.10-0.45%
ออมสิน ใจดีปรับดอกเบี้ยเงินฝากขึ้นยกแผง 0.10-0.45% ดันเงินฝากเผื่อเรียกดกอเบี้ยสูงสุดในระบบที่ 0.85% มีผล 24 ม.ค.นี้
21 ม.ค. 2554

ออมสิน ใจดีปรับดอกเบี้ยเงินฝากขึ้นยกแผง 0.10-0.45% ดันเงินฝากเผื่อเรียกดกอเบี้ยสูงสุดในระบบที่ 0.85% มีผล 24 ม.ค.นี้ 
นายเลอศักดิ์ จุลเทศ ผู้อำนวยการธนาคารออมสิน เปิดเผยว่า ธนาคารออมสินได้ประกาศขึ้นดอกเบี้ยเงินฝาก 0.10 – 0.45 % สำหรับผู้ฝากทั่วไปและนิติบุคคลไม่แสวงหากำไร โดยปรับขึ้นอัตราดอกเบี้ยเงินฝากเผื่อเรียกจาก 0.50% ต่อปี เป็น 0.85 %ต่อปี เงินฝากเผื่อเรียกพิเศษปรับอัตราดอกเบี้ยเพิ่มตามวงเงินฝากจากเดิม0.85 – 1.00%  เป็น 1.00 – 1.25%  เงินฝากประจำ 3 เดือน ปรับเพิ่มจากเดิม 1.15 % เป็นอัตราดอกเบี้ยตามวงเงินฝาก 1.25 – 1.55 % โดยจะมีผลตั้งแต่วันที่ 24 ม.ค. 2554 นี้เป็นต้นไป
นอกจากนี้ ยังได้ปรับดอกเบี้ยเงินฝากประจำ 6 เดือน จากเดิม 1.50%  เป็นอัตราดอกเบี้ยตามวงเงินฝาก 1.65 – 1.80 %  เงินฝากประจำ 12 เดือน จาก 1.75%  เป็นอัตราดอกเบี้ยตามวงเงินฝาก 1.90 – 2.00% เงินฝากประจำ 24 M Plus ปรับเพิ่มจาก 2.35%  เป็น 2.75%  เงินฝากประจำ 36 M Plus ปรับเพิ่มจากเดิม 2.75%  เป็น  3.00 % รวมถึง เงินฝากประจำรายเดือนยกเว้นภาษี ได้ปรับเพิ่มอัตราดอกเบี้ยจากเดิม  2.55%  เป็น 3.00 % 
อย่างไรก็ตาม กรณีเงินฝากประเภทเผื่อเรียกของธนาคารโรงเรียนฯ และพนักงานรัฐวิสาหกิจ/ข้าราชการซึ่งรับเงินบำนาญผ่านบัญชีธนาคารออมสิน ได้รับอัตราดอกเบี้ย 1.10% ต่อปี
สำหรับอัตราดอกเบี้ยเงินกู้นั้น ธนาคารออมสินยังคงอัตราดอกเบี้ยเงินกู้ขั้นต่ำประเภทเงินกู้ที่มีระยะเวลา (MLR) ไว้ที่ 6.00% และประเภทเงินเบิกเกินบัญชี (MOR) อยู่ที่ 6.25%  เช่นเดิม